Swertia L. 333 



A d u m b r. ex ic. et verbis Auct. Caulis filiformis, 

 obscure angulatus, glaberrimus, superne ramosus. Folia 

 semipollicaria, acuminatissima, patentissima, remota. Pe- 

 duncuii filiformes. Sepala 5 corolla duplo breviora. Petala 

 angusta striata. Fimbriae longae. — 



Patria. Arabia felix pr. Hadie (Forsk.). — 



4) Sw. cuneataWall. !, caule basi ascendente 

 multifloro , foliis radicalibus spathulatis longe petiolatis, 

 caulinis obovato-oblongis obtusis , floribus erectis, petalis 

 coriaceis elliptico - oblongis obtusiusculis sepala oblonga 

 acutiuscula duplo excedentibus , glandulis binis lineari- 

 oblongis approximatis subcontiguis, fimbriarum cristis sub- 

 contiguis a fovea remotis, stigmate reniformi. — v. s. sp. 

 in herb. reg. etc. 



Synon. Sw. cuneata Wali. 4530 ! partim. — Don in Ph. 

 Mag. 1. c. p. 77. — 



Adumbr. Radix fibroso-fasciculata perennis, rhizo- 

 mate brevi crasso. Caulis pedalis, teretiusculus , glaber, 

 penna corvina duplo crassior. Internodia l" longa, supe- 

 riora 2 — 3". Folia radicalia alia parvula semiuncialiaj alia 

 2" longa in petiolum aeque longum applanatum angustata, 

 5nervia , obtusa, margine laevia: caulina basi angustata, 

 opposita, sesquiuncialia, non connata. Cyma racemiformis: 

 ex axillis pedunculi 1 — 2unciales modo uniflori, modo 

 cymula umbellaeformi instructi, saepius oppositi aut bini, 

 terni. Sepala 5 spathulato-oblonga, acuta, intus supra 

 membranam intracalycinam abbreviatam glandulis in basi 

 cujusque lobi tenuissimis instructa. Corollae magnitudo, 

 ut in Sw. perenni : petala insigniter coriacea, patula, pa- 

 rallele nervosa, obtusiuscula apice incurvo, hinc lucida : 

 glandulae binae a basi petali subremotae, approximatae, in 

 una fovea collocatae unaque crista subremota cincta. An- 

 therae juniores erectae, filamentis brevibus latiusculis: ad- 

 ultae nutantes , loculis connectivum superantibus , con- 

 nectivo dimidio in filamentum mutato. Germen ovato- 

 oblongum ima basi subattenuatum, stigma latum reniforme. 

 Semina globosa exalata! 



Patria. Himalayah. Kamoon (Wall. !). — 



5) Sw. coerulea Royle, caule flexuoso multifloro, 

 foliis radicalibus spathulatis longe petiolatis, caulinis el- 

 liptico-lanceolatis obtusiusculis, floribus erectis, petalis 

 coriaceis elliptico-lanceolatis acutiusculis sepala lanceolata 

 obtusiuscula excedentibus, glandulis binis linearibus distan- 



